รัฐบาลไทย-ข่าวทำเนียบรัฐบาล-สวทช. จัดเต็มงานประชุมประจำปีครั้งใหญ่ “NAC2019” โชว์ผลงานวิจัยตอบโจทย์เศรษฐกิจแนวใหม่ด้วยวิทยาศาสตร์ เทคโนโลยี และนวัตกรรม
วันอังคารที่ 5 มีนาคม 2562
สวทช. จัดเต็มงานประชุมประจําปีครั้งใหญ่ “NAC2019” โชว์ผลงานวิจัยตอบโจทย์เศรษฐกิจแนวใหม่ด้วยวิทยาศาสตร์ เทคโนโลยี และนวัตกรรม
สวทช. แถลงข่าวการจัดงานประชุมวิชาการ สวทช. ประจําปี 2562 หรือ NAC2019 (NSTDA Annual Conference) ภายใต้แนวคิด “ตอบโจทย์เศรษฐกิจแห่งอนาคตไทย ก้าวไกลด้วยวิทยาศาสตร์ เทคโนโลยี และนวัตกรรม” ชูผลงานวิจัยขับเคลื่อนเศรษฐกิจและสังคม
วันนี้ (4 มีนาคม 2562) กระทรวงวิทยาศาสตร์และเทคโนโลยี โดย สํานักงานพัฒนาวิทยาศาสตร์และเทคโนโลยีแห่งชาติ (สวทช.) แถลงข่าวการจัดงานประชุมวิชาการ สวทช.ประจําปี 2562 หรือNAC2019 (NSTDA Annual Conference) ภายใต้แนวคิด “ตอบโจทย์เศรษฐกิจแห่งอนาคตไทย ก้าวไกลด้วยวิทยาศาสตร์ เทคโนโลยี และนวัตกรรม”ชูผลงานวิจัยขับเคลื่อนเศรษฐกิจและสังคมของประเทศ/ โดยมี ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ พร้อมด้วย ดร.สมวงษ์ ตระกูลรุ่ง ผู้อํานวยการศูนย์พันธุวิศวกรรมและเทคโนโลยีชีวภาพแห่งชาติ ในฐานะประธานจัดงานฯ ร่วมแถลงข่าว
ดร.ณรงค์ ศิริเลิศวรกุลกล่าวว่า สวทช. หน่วยงานวิจัยและพัฒนาของประเทศ ผ่านการทํางานของ 4 ศูนย์เทคโนโลยีแห่งชาติ และสนับสนุนให้มีการนําผลงานวิจัยไปใช้ภาคส่วนต่างๆ ไม่ว่าจะเป็นกลุ่มผู้ประกอบการ SMEs สตาร์ทอัพ เกษตรกร และอุตสาหกรรม เพื่อสร้างขีดความสามารถด้านวิทยาศาสตร์ เทคโนโลยี และนวัตกรรม (วทน.) ในการขับเคลื่อนเศรษฐกิจของประเทศให้ก้าวข้ามกับดักรายได้ปานกลางสู่ไทยแลนด์ 4.0 ซึ่งการงานประชุมวิชาการ NAC2019 ในปีนี้จัดขึ้นภายใต้แนวคิด “เศรษฐกิจแห่งอนาคตไทย ก้าวไกลด้วยวิทยาศาสตร์ เทคโนโลยีและนวัตกรรม” ตอบโจทย์ประเทศในการนํา วทน. มาใช้ในทุกภาคส่วนโดยมุ่งเน้นพัฒนาเศรษฐกิจแนวใหม่ ได้แก่1) เศรษฐกิจชีวภาพ (Bioeconomy)ใช้ความรู้และต้นทุนความหลากหลายทางชีวภาพที่เป็นจุดแข็งของประเทศเป็นตัวขับเคลื่อน/2) เศรษฐกิจหมุนเวียน (Circular Economy)ใช้ประโยชน์จากวัสดุเหลือทิ้งมาเป็นวัตถุดิบเพื่อผลิตผลิตภัณฑ์มูลค่าสูง/3) เศรษฐกิจสีเขียว (Green Economy)ประหยัดพลังงาน ลดความเสี่ยงที่จะทําให้สิ่งแวดล้อมเสียหาย ตอบสนองการพัฒนาที่ยั่งยืน/4) เศรษฐกิจอัจฉริยะ (Intelligent Economy)การขับเคลื่อนเศรษฐกิจโดยนําเทคโนโลยีดิจิทัลมาใช้เพื่อเพิ่มผลผลิต เพิ่มมูลค่าให้แก่สินค้าและบริการ โดยใช้เวลาน้อยลง/5) เศรษฐกิจร่วมใช้ประโยชน์ (Sharing Economy)รูปแบบเศรษฐกิจที่ใช้พื้นฐานแนวคิดความร่วมมือและแบ่งปัน ทําให้เกิดรูปแบบสินค้าและบริการใหม่ สร้างรายได้แบบพึ่งพากัน และ/6) เศรษฐกิจผู้สูงวัย (Silver Economy)นําความรู้เทคโนโลยี และนวัตกรรม มาสร้างผลิตภัณฑ์และบริการที่รองรับการเข้าสู่สังคมผู้สูงวัย เพื่อช่วยให้ผู้สูงอายุพึ่งพาตนเองได้
“สวทช. ได้ปรับกลยุทธ์ตามนโยบายประเทศมุ่งเน้นงานวิจัยใน 10 กลุ่มเทคโนโลยีเป้าหมายที่เกี่ยวข้องกับการใช้ประโยชน์เชิงเศรษฐกิจแบบจับต้องได้และเพื่อตอบโจทย์ยุทธศาสตร์ชาติ ประกอบด้วย 1) สารออกฤทธิ์ทางชีวภาพ/ 2) สารสกัดในกลุ่มสมุนไพรที่จะนํามาใช้ทําเครื่องสําอาง/ 3) ยาแบบใหม่ที่ใช้กระบวนการสังเคราะห์ทางชีวภาพ/ 4) การทําวิจัยการแพทย์แบบแม่นยํา นําไปสู่การตั้งคลังข้อมูลพันธุกรรม การใช้เทคโนโลยีนาโนในการตรวจรักษา รวมถึงการรักษาโรคแบบจําเพาะบุคคล/ 5) งานวิจัยที่เกี่ยวกับระบบดิจิทัลใช้กับอุปกรณ์ช่วยการผ่าตัด หรือชิ้นส่วนทดแทนอวัยวะต่างๆ/ 6) Food & feed ศึกษา Functional ingredients ในอาหารคน อาหารสัตว์ และอาหารเฉพาะกลุ่มเป้าหมาย/ 7) เกษตรแม่นยํา/ 8) ศึกษาระบบโครงสร้าง การขับเคลื่อนมอเตอร์ การชาร์จไฟ ระบบควบคุมและให้สัญญาณ รวมถึงต้นแบบชิ้นส่วนรถไฟฟ้ารางเบา/ 9) พลังงานทั้งการพัฒนาแบตเตอรี่แบบแพ็กที่ใช้กับรถยนต์ไฟฟ้า รวมถึงวัสดุกับระบบพลังงานทางเลือกแบบต่างๆ และ/ 10) Dual-use defense เช่น การพัฒนาเครื่องแจมมอร์สําหรับโดรน และเครื่องตรวจสอบวัตถุระเบิดหรือสารเสพติดต่างๆ”
ดร.สมวงษ์ ตระกูลรุ่งในฐานะประธานจัดงาน NAC2019 กล่าวว่า การจัดงานดังกล่าว สวทช. ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินมาทรงเปิดการประชุมฯ และนิทรรศการในวันที่ 25 มีนาคม 2562 เวลา 09.00-12.00 น. ซึ่งภายในงานจะมีการสัมมนาที่น่าสนใจจากผู้ทรงคุณวุฒิและอบรมเชิงปฏิบัติการมากกว่า 50 เรื่อง ทั้งเรื่องราวความรู้ของเศรษฐกิจแนวใหม่ที่ สวทช. ดําเนินการเพื่อตอบโจทย์ของประเทศ อาทิแนวโน้มโอกาสและความท้าทายของการวิจัยพัฒนาชั้นแนวหน้า (Frontier Research)ผสานการวิจัยพื้นฐานร่วมกับการวิจัยประยุกต์ สร้างแนวคิดและองค์ความรู้ที่มีศักยภาพไปสู่การสร้างสรรค์ผลิตภัณฑ์เพิ่มขีดความสามารถในการแข่งขัน/Smart Farmเรียนรู้ประสบการณ์จากเกษตรกรตัวจริงเสียงจริงที่ได้ใช้งาน/สูตรตํารับอาหารสัตว์เพื่อนวัตกรรมด้วยเทคโนโลยีนาโนการปรับปรุงคุณภาพอาหารสัตว์โดยใช้กระบวนการผลิตในระดับนาโนเมตร เพิ่มสารที่มีคุณค่าทางโภชนาการ/นวัตกรรมจากไข่เพื่อการมีสุขภาพที่ดีใช้เพิ่มมูลค่าการใช้ประโยชน์จากผลิตภัณฑ์ไข่/“ระบบไซเบอร์กายภาพ กุญแจสู่ Smart Factory”เทคโนโลยีที่จะสื่อสารและทํางานร่วมกันทําให้สามารถตัดสินใจแก้ปัญหาอัตโนมัติ/สานพลังเทคโนโลยียางพาราสร้างอุตสาหกรรม ชุมชน พร้อมเครือข่ายระดับชุมชน สหกรณ์ และอุตสาหกรรม/การขอรับรองมาตรฐาน สมอ.ส่งเสริมและผลักดันผลิตภัณฑ์จากผลงานนวัตกรรม/สะเต็มศึกษาและวิทยาการคํานวณองค์ความรู้และการจัดการเรียนการสอนวิทยาศาสตร์เชิงรุก เป็นต้น
นอกจากนี้ยังมีนิทรรศการแสดงผลงานวิจัยจาก สวทช. และเครือข่ายพันธมิตร ซึ่งในวันนี้มีตัวอย่างผลงานวิจัยที่นํามาแสดง ได้แก่นวัตกรรมน้ํายาง ParaFIT สําหรับการผลิตหมอนและที่นอนยางพาราลดต้นทุนให้กับผู้ผลิต เป็นมิตรกับคนทํางาน สิ่งแวดล้อม และชุมชน/อาหารปั่นผสมสําเร็จรูปสําหรับผู้ที่ต้องได้รับอาหารทางสายยางควบคุมปริมาณสารอาหาร สะอาด เก็บที่อุณหภูมิห้องได้อย่างน้อย 6 เดือน ผู้ป่วยได้รับพลังงานและสารอาหารที่เพียงพอ ลดขั้นตอนและระยะเวลาในการเตรียมอาหารปั่นผสม/ เวย์โปรตีนพร้อมดื่ม เก็บได้นาน มีโปรตีนสูงทนความร้อนไม่จับตัวเป็นก้อน เก็บรักษาได้นาน 6 เดือน โดยไม่จําต้องแช่เย็น มีต้นทุนการผลิต มีโปรตีนสูง มีคุณสมบัติเฉพาะและมีรสชาติที่อร่อย/ธนาคารทรัพยากรชีวภาพแห่งชาติการใช้ประโยชน์จากทรัพยากรชีวภาพ มาพัฒนาสังคมและเศรษฐกิจของประเทศ ทั้งด้านอุตสาหกรรม ด้านการเกษตรและอาหาร ด้านชุมชนและสิ่งแวดล้อม และด้านส่งเสริมสุขภาพและคุณภาพชีวิต/Kidbright chem kid เครื่องอ่านสีสารละลายเพื่อการศึกษาทางด้านเคมีอ่านสีตามความเข้มข้นของสารเคมีในบ่อเพาะเลี้ยงสัตว์น้ําเศรษฐกิจ ช่วยแก้ปัญหาความผิดพลาดจากการอ่านค่าสีของสารเคมีในน้ําด้วยตาเปล่า/ไฮโดรเจลกักเก็บโปรตีนสําหรับอุตสาหกรรมผลิตอาหารสัตว์พัฒนาสูตรอาหารเลี้ยงลูกกุ้งแบบไร้ปลาป่น โดยใช้เทคโนโลยีการกักเก็บสารสําคัญในโครงสร้างแบบเจล มาช่วยเพิ่มความสามารถในการดูดซึมเข้าสู่ร่างกายและยืดอายุให้ไม่เน่าเสียเร็ว ลดปัญหาของการให้อาหารในสัตว์น้ํา/นาโนวัคซีนดูดซึมทางเหงือกต้านโรคในปลามีคุณสมบัติเกาะติดเยื่อเมือกแบบแช่เพื่อใช้ทดแทนการฉีด สําหรับการควบคุมโรคติดเชื้อในปลานิล แก้ปัญหาในภาคอุตสาหกรรมการเพาะเลี้ยงปลานิลที่ประสบปัญหาโรคระบาดจากเชื้อดังกล่าว/สารเคลือบนาโนป้องกันตะกรันบนแผงรังผึ้งลดการเกาะของตระกรันแคลเซียมบนแผงรังผึ้งที่ไม่เป็นพิษกับสิ่งแวดล้อม ดูดซับความชื้นในระบบปรับอากาศแบบประหยัดพลังงานไฟฟ้าด้วยพัดลมไอเย็น/ และเพอร์ริคอล นวัตกรรมทดแทนยาปฏิชีวนะที่ใช้ผสมในอาหารสัตว์ (หมู/ไก่)ลดการใช้ยาปฏิชีวนะในอาหารสัตว์ที่นํามาสู่ปัญหาเชื้อแบคทีเรียดื้อยาที่เป็นปัญหาทั้งในคนและสัตว์ มีส่วนประกอบจากธรรมชาติที่ช่วยรักษาและลดความเสียหายจากปัญหาท้องเสียที่มีสาเหตุจากเชื้อแบคทีเรียในสุกร นอกจากนี้ยังช่วยฟื้นฟูเซลล์ลําไส้ และการอักเสบของทางเดินอาหาร ทําให้เพิ่มประสิทธิภาพการผลิตของสุกรและไก่
อีกกิจกรรมหนึ่งที่น่าสนใจ คือเปิดบ้าน สวทช.(NSTDAOpenhouse)การเยี่ยมชมห้องปฏิบัติการวิจัยและหน่วยงานทดสอบมาตรฐานต่างๆ ของ สวทช. จะได้พบกับอุปกรณ์และเครื่องมือในการวิจัยที่ทันสมัยระดับโลก โดย สวทช. และประชาคมอุทยานวิทยาศาสตร์ประเทศไทย ร่วมเปิดบ้านต้อนรับนักธุรกิจ นักอุตสาหกรรม และนักลงทุนที่สนใจ ได้เยี่ยมชมเทคโนโลยีจากศักยภาพของบุคลากรวิจัยและห้องปฏิบัติการ สวทช. ตลอดจนนวัตกรรมที่ตอบโจทย์ธุรกิจจากบริษัทเทคโนโลยีชั้นนํา พร้อมคําแนะนําบริการและมาตรการสนับสนุนภาคเอกชนของ สวทช. ที่จะช่วยเพิ่มศักยภาพและสร้างกําไรให้กับธุรกิจได้โดยไม่ใช่เรื่องยากอีกต่อไป ผู้สนใจสามารถลงทะเบียนร่วมงานได้โดยไม่เสียค่าใช้จ่าย ที่www.nstda.or.th/nacหรือ โทร. 0 2564 8000 ซึ่งงานจะจัดขึ้นตั้งแต่วันที่25 - 28มีนาคม2562ณ อุทยานวิทยาศาสตร์ประเทศไทย จ.ปทุมธานี